rejauldu/bengali-wikipedia huggingface dataset:
ইসরায়েল–বেলজিয়াম সম্পর্ক, ইসরায়েল এবং বেলজিয়াম এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪৭ সালে জাতিসংঘের সাধারণ পরিষদের বৈঠকে জাতিসংঘের ফিলিস্তিন বিভাগ পরিকল্পনা, প্রস্তাব হিসেবে উত্থাপন করা হয়। মোট ৩৩ টি দেশ এই প্রস্তাবকে সমর্থন করে। সমর্থন করা দেশগুলোর মাঝে বেলজিয়াম ছিল অন্যতম। এরপরে ১৯৫০ সালের ১৫ জানুয়ারি বেলজিয়াম, ইসরায়েলকে স্বাধীন রাষ্ট্র হিসেবে স্বীকৃতি দান করে।  বেলজিয়ামের রাজধানী ব্রাসেলস-এ ইসরায়েল এর একটি স্থায়ী দূতাবাস রয়েছে। অপরদিকে, ইসরায়েল এর রাজধানী তেল আবিব-এ বেলজিয়াম এর একটি স্থায়ী দূতাবাস রয়েছে।Belgian embassy in Tel Aviv ২০১০ সালের ফেব্রুয়ারি মাসে, এলিজাবেথ অব বাভারিয়ার স্বামী রাজা প্রথম আলবার্ট, এর সম্মানে তেল আবিব শহরে একটি চত্বরের নামকরণ করা হয় আলবার্ট চত্বর এবং সেখানে একটি ফলক উন্মোচন করা হয়। সেই সময় তেল আবিব শহরের মেয়র রন হুলদাই এবং ইসরায়েলে নিযুক্ত বেলজিয়ামের রাষ্ট্রদূত বেনেডিক্ট ফ্রাঙ্কিনেট উপস্থিত ছিলেন।   রাষ্ট্রীয় সফর  ১৯৩৩ সালে, বেলজিয়ামের রাজা, প্রথম জর্জ প্রথমবারের মত রাষ্ট্রীয় সফরে ইসরায়েল যান। বেলজিয়ামের কোন শীর্ষ ব্যক্তির সেটিই ছিল প্রথম ইসরায়েল সফর।  রাজা বাউদুইন এবং রাণী ফ্যাবিওলা, ১৯৬৪ সালে রাষ্ট্রীয় সফরে ইসরায়েলে গিয়েছিলেন।A short history of the relations between Belgium and Israel   ইতিহাস  ১৯৭৫ সালে, বেলজিয়াম, জায়নবাদ এবং বর্ণবাদকে সমতুল্য হিসেবে গ্রহণ করা বিষয়ক এক প্রস্তাবের বিরোধিতা করে। এর ফলে ইসরায়েল তিউনিসিয়ার সাথে অনানুষ্ঠানিক সম্পর্ক প্রতিষ্ঠা করার সুযোগ পায় এবং একইসাথে দেশটি জাতিসংঘে পশ্চিম ইউরোপীয় এবং অন্যান্য গ্রুপ (ডব্লিউইওজি) তে যোগ দেয়ার সুযোগ পায়।  এই দুই দেশের মাঝে সাংস্কৃতিক, বৈজ্ঞানিক এবং অর্থনৈতিক বেশ কিছু দ্বিপাক্ষিক চুক্তি সাক্ষরিত হয়েছে এবং এর পাশাপাশি বেশ কয়েকটি বেলজিয়াম-ইসরায়েল ফ্রেন্ডশিপ অ্যাসোসিয়েশন গড়ে উঠেছে। হিব্রু ইউনিভার্সিটি অব বেলজিয়াম এর ফ্যাকাল্টি ক্লাব এবং অতিথিশালা তৈরি হয়েছিল বেলজিয়ান ফ্রেন্ডস অব হিব্রু ইউনিভার্সিটি নামক সংগঠন এর আর্থিক সহায়তায়। এই বিশ্ববিদ্যালয় বেইট বেলজিয়া নামেও পরিচিত।  ২০০৯ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪.৯৩ বিলিয়ন (৪৯৩ কোটি) মার্কিন ডলার। এর মধ্যে, বেলজিয়ামে, ইসরায়েলের রপ্তানি আয় ছিল ২.৩৭ বিলিয়ন (২৩৭ কোটি) মার্কিন ডলার। অপরদিকে, ইসরায়েলে বেলজিয়ামের রপ্তানি আয় ছিল ২.৫৬ বিলিয়ন (২৫৬ কোটি) মার্কিন ডলার। ২০১০ সালের দিকে এই দুই দেশের মধ্যকার বাণিজ্যের পরিমাণ প্রায় ৫০ শতাংশ বৃদ্ধি পায়।Belgium-Israel trade  ২০১০ সালের মার্চ মাসে, ইসরায়েল এবং বেলজিয়াম কর ব্যবস্থার উপর একটি চুক্তি সাক্ষর করে। এই চুক্তির ফলে, বেলজিয়ামে ইসরায়েলের মালিকানাধীন অর্থনৈতিক প্রতিষ্ঠানগুলোর প্রতিযোগিতার ক্ষেত্রে সুবিধা বৃদ্ধি পায় এবং অপরদিকে, ইসরায়েলে, বেলজিয়ামের বিনিয়োগ বৃদ্ধির লক্ষ্যে বিনিয়োগকারীদের উৎসাহিত করা হয়॥  2023 সালের অক্টোবরে, ইসরাইল-হামাস যুদ্ধের সময়। আলেকজান্ডার ডি ক্রো গাজার ধ্বংসকে "অগ্রহণযোগ্য" বলে মনে করেন এবং ইসরায়েলকে তার সামরিক অভিযানের সময় আন্তর্জাতিক মানবিক আইনকে সম্মান করার আহ্বান জানান। আলেকজান্ডার ডি ক্রু প্রথমে হামাসের দ্বারা সংঘটিত নৃশংসতার তীব্র নিন্দা করেছিলেন এবং ইসরায়েলের আত্মরক্ষার অধিকারকে সমর্থন করেছিলেন। তিনি গাজায় স্থায়ী যুদ্ধবিরতির আহ্বান জানিয়ে শেষ করেন। এর পরে, ইসরাইল বেলজিয়ামের রাষ্ট্রদূতদের কঠোর তিরস্কারের জন্য তলব করে।   তথ্যসূত্র    বহিঃসংযোগ   বেলজিয়াম দূতাবাস, তেল আবিব  ইসরায়েল দূতাবাস, ব্রাসেলস    বিষয়শ্রেণী:ইসরায়েলের দ্বিপাক্ষিক সম্পর্ক বিষয়শ্রেণী:বেলজিয়ামের দ্বিপাক্ষিক সম্পর্ক
সমর বন্দ্যোপাধ্যায় (৩০শে জানুয়ারি, ১৯৩০ - ২০ আগস্ট ২০২২) প্রাক্তন ভারতীয় ফুটবলার যিনি মেলবোর্নে অনুষ্ঠিত ১৯৫৬ গ্রীষ্মকালীন অলিম্পিকে চতুর্থ স্থান অর্জনকারী ভারত জাতীয় ফুটবল দলের অধিনায়কত্ব করেছিলেন, এটি তার ইতিহাসের সর্বোচ্চ স্তরে সর্বোচ্চ সাফল্য।।Official website of Shibpur International , Life of Samar Banerjee তিনি বদ্রু বন্দ্যোপাধ্যায় নামে পরিচিত ছিলেন।   ক্রীড়া জীবন  সমর ব্যানার্জি পশ্চিমবঙ্গের বালি শহরে জন্মগ্রহণ করেন। পিতা শশাঙ্কশেখর বন্দ্যোপাধ্যায়। ছোটবেলা থেকে পিতার অনুশাসনে পড়াশোনা যেমন করেছেন ফুটবল খেলাও শুরু করেন। এবং ১৯৪৮ সালে "বালি প্রতিভা" নামক একটি তিনি স্থানীয় দলের হয়ে তার ক্রীড়া জীবনের সূচনা করেন। কিছুদিন পরে তিনি "বেঙ্গল নাগপুর রেল" দলে যোগদান করেন। ১৯৫২ সালে, তিনি তৎকালীন ভারতের অন্যতম শক্তিশালী ক্লাব মোহনবাগানে যুক্ত হন এবং দলের অধিনায়ক হিসেবে নির্বাচিত হন, এই দলের হয়ে তিনি ১৯৫৯ সাল পর্যন্ত খেলেছিলেন, তিনি বাংলা দলেরও প্রতিনিধিত্ব করেন, ১৯৫৩ ও ১৯৫৫ সালের সন্তষ ট্রফি জয় করেন। ফুটবল মাঠে তার পারফরম্যান্স শেষ করার পর, সমর ব্যানার্জী বেশ কয়েক বছর ধরে ফুটবল কোচ হিসেবে কাজ করেন, বাংলা দল ১৯৬১ সালে তাঁর কোচিংয়ে সন্তোষ ট্রফি জয় করে। এবং পরে ফুটবল নির্বাচক হিসেবে কাজ করেন।   জাতীয় দল  ১৯৫৬ সালে, সমর বন্দ্যোপাধ্যায় সেই বছরের অলিম্পিক গেমসে ভারতীয় দলের হয়ে খেলেন, যেখানে ভারতীয় দল চতুর্থ স্থান অর্জন করেছিল।  সমর বন্দ্যোপাধ্যায় অলিম্পিকে ভারতীয় দলের অধিনায়ক ছিলেন। এই টুর্নামেন্টে তার নেতৃত্বে দল সফলভাবে টুর্নামেন্টের প্রাথমিক পর্যায়গুলি অতিক্রম করেছিল, কোয়ার্টার ফাইনালে স্বাগতিক অস্ট্রেলিয়াকে পরাজিত করেছিল, কিন্তু সেমিফাইনালে যুগোস্লাভিয়া এবং ব্রোঞ্জ পদকের ম্যাচে বুলগেরিয়ার কাছে পরাজিত হয়েছিল।  সম্মাননা  ভারত  কলম্বো কাপ: ১৯৫৪  মোহনবাগান ডুরান্ড কাপ: ১৯৫৩ কলকাতা ফুটবল লিগ: ১৯৫৪, ১৯৫৫, ১৯৫৬, ১৯৫৯ আইএফএ শিল্ড: ১৯৫২, ১৯৫৪, ১৯৫৬ রোভার্স কাপ: ১৯৫৫  ব্যক্তিগত  মোহনবাগান রত্ন: ২০০৯   মৃত্যু  সমর (বদ্রু) বন্দ্যোপাধ্যায় অভিনেত্রী তপতী বসুকে (আসল নাম প্রতিমা বসু) বিবাহ করেছিলেন। তিনি আগেই ২০১২ সালের ২২ মে পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৪৯,  সমর বন্দ্যোপাধ্যায় করোনায় আক্রান্ত হওয়ার কারণে ২০২২ সালের ২৭ জুলাই তাকে বাঙ্গুর হাসপাতালে ভর্তি করা হয়, কিন্তু শারীরিক অবস্থার আরও অবনতি ঘটলে এসএসকেএম হাসপাতালে স্থানান্তরিত করা হয়। তিনি প্রায় ২৪ দিন মৃত্যুর সাথে লড়াই করে, ২০ আগস্ট ২০২২ তারিখে হাসপাতালেই মৃত্যুবরণ করেন। মৃত্যুকালে তার বয়স হয়েছিল ৯২ বছর।  তথ্যসূত্র  বিষয়শ্রেণী:ভারতীয় ফুটবলার বিষয়শ্রেণী:১৯৩২-এ জন্ম বিষয়শ্রেণী:২০২২-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:মোহনবাগান এসির খেলোয়াড় বিষয়শ্রেণী:পশ্চিমবঙ্গের ফুটবলার বিষয়শ্রেণী:ভারতের অলিম্পিক ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:১৯৫৬ গ্রীষ্মকালীন অলিম্পিকের ফুটবলার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফুটবল ফরোয়ার্ড বিষয়শ্রেণী:১৯৩০-এ জন্ম বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:হাওড়ার ব্যক্তি বিষয়শ্রেণী:ভারতীয় পুরুষ ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পুরুষ ফুটবল ফরোয়ার্ড
A simple template to ease manipulation of wikilinked data in the :Category:Geobox series of infoboxes. If the first parameter is just a name of an existing page it prints it between [[ and ]] thus creating a wikilink. If the page doesn't exist it prints just the value. The idea behind this is that the author doesn't need to wrap text between [[ and ]] if they want a the link to have the page name. However, if they want a link pointing to another page, it enables the use the standard wiki syntax, i.e. [[page | text to display ]]. Furthermore, some text can be prepended or appended to the linked value (parameters 2 and 3). If a fourth parameter is set, this functionality is switched off.  This is a supportive template for various infoboxes from the :Category:Geobox series, not intended to be used on its own. Please, see the instructions there. Link
ডান|80px|অস্ট্রেলিয়ার মোনোপোলোয়া ভদকা  ... জার শাসনামলে রাশিয়ার সরকারি রাজস্বের প্রায় ৪০% আসতো শুধু ভদকা সংশ্লিষ্ট বাণিজ্য থেকে?  ... বিশ্বখ্যাত কোমল পানীয় কোকা-কোলার প্রথম বিক্রিটি হয় ৮ মে, ১৮৮৬ সালে, জর্জিয়ার জ্যাকব’স ফার্মাসিতে?  ... ইংরেজি শব্দ ওয়াইন ও অন্যান্য ভাষায় এর সমার্থক শব্দগুলোর বাণিজ্যিক ব্যবহার অনেক দেশে আইন দ্বারা সুরক্ষিত? বিষয়শ্রেণী:পানীয় প্রবেশদ্বার
আন-নুমান ইবনে মুকাররিন (  ) (মৃত্যু ডিসেম্বর ৬৪১) ছিলেন ইসলামের নবী মুহাম্মদের সাহাবী । তিনি ছিলেন বনু মুজায়না গোত্রের নেতা। বনু মুযায়না গোত্রের বাসস্থান ছিল ইয়াসরিবের পাশের মক্কাগামী কাফেলার রাস্তা থেকে কিছুটা দূরে।   আবু বকরে খিলাফতের সময়  আন-নুমানের বেশ কয়েকজন ভাই ছিল এবং তারা সকলেই দক্ষ সৈন্য ছিল। আবু বকরের খিলাফতের সময় (৬৩২-৬৩৪ খ্রিষ্টাব্দ) আন-নুমান ও তার পরিবার ধর্মত্যাগী যুদ্ধের অবসান ঘটাতে প্রধান ভূমিকা পালন করেন। তারা ইরাকের যুদ্ধে খালিদ বিন ওয়ালিদের অধীনে লড়াই করেছিল এবং পরে আন-নুমান সাদ ইবনে আবি ওয়াক্কাসের অধীনে লড়াই করেছিল। কাসকরের যুদ্ধের পরে, নুমানকে কাসকর জেলার প্রশাসক নিযুক্ত করা হয়েছিল।  আন-নুমান বেসামরিক নিয়োগে অসন্তুষ্ট ছিলেন এবং খলিফা উমর ইবনে আল-খাত্তাবকে (রাজত্বকাল ৬৩৪-৬৪৪) সক্রিয় যুদ্ধের অনুরোধ জানিয়ে চিঠি লিখেছিলেন। নিহাওয়ান্দে কেন্দ্রীভূত পারস্যদের বিরুদ্ধে অভিযানে, উমর আন-নুমানকে মুসলিম সেনাবাহিনীর কমান্ডার নিযুক্ত করেছিলেন। তিনি ৬৪১ সালের ডিসেম্বরের তৃতীয় সপ্তাহে নিহাওয়ান্দের যুদ্ধের দ্বিতীয় পর্যায়ে নিহত হন।   তথ্যসূত্র   বিষয়শ্রেণী:৬৪১-এ মৃত্যুু বিষয়শ্রেণী:সাহাবা বিষয়শ্রেণী:রাশিদুন খিলাফাতের সেনাপতি বিষয়শ্রেণী:৬৪১-এ মৃত্যু
হযরত গাউছুল আযম শাহসুফি মাওলানা সৈয়দ গোলামুর রহমান মাইজভাণ্ডারী (১৮৬৫-১৯৩৭), যিনি বাবা ভাণ্ডারী নামেও পরিচিত, ছিলেন একজন বাঙালি সুফি সাধক ও বাংলায় সুফিবাদ প্রচারক। তিনি তার চাচা সৈয়দ আহমদ উল্লাহ'র সুফি তরিকার আধ্যাত্মিক উত্তরাধিকারী হন ও মাইজভাণ্ডারী দরবারের দ্বিতীয় প্রধান হিসেবে স্থলাভিষিক্ত হন।  পটভূমি ও পূর্বপুরুষ গোলামুর রহমানের পিতা ছিলেন আব্দুল করিম শাহ। যিনি সৈয়দ আহমদ উল্লাহর ছোট ভাই এবং মাতা ছিলেন মোশারফ জান। তার পৈতৃক পূর্বপুরুষ ছিলেন সৈয়দ এবং মূলত মদিনা থেকে বাগদাদ ও দিল্লি হয়ে মধ্যযুগীয় বাংলার পূর্ববর্তী রাজধানী গৌড়ে চলে আসেন। তার পূর্বপুরুষ হামিদ উদ্দিন ছিলেন গৌড়ের নিযুক্ত ইমাম ও কাজি, কিন্তু শহরে হঠাৎ মহামারীর কারণে হামিদ পরবর্তীতে চট্টগ্রাম জেলা'র পটিয়ায় চলে আসেন। হামিদের ছেলে এবং সৈয়দ আব্দুল কাদিরকে আধুনিক ফটিকছড়ির আজিমনগরের ইমাম করা হয়। তার দুই পুত্র ছিল: সৈয়দ আতাউল্লাহ ও সৈয়দ তৈয়ব উল্লাহ। শেষের তিন পুত্র ছিল: সৈয়দ আহমদ, সৈয়দ মতিউল্লাহ ও সৈয়দ আবদুল করিম। এই কনিষ্ঠ পুত্রই ছিলেন সৈয়দ গোলামুর রহমান বাবা ভান্ডারীর পিতা।  প্রাথমিক জীবন ও শিক্ষা তিনি ১৪ অক্টোবর ১৮৬৫ সালে চট্টগ্রামের ফটিকছড়ির মাইজভান্ডার গ্রামে একটি বাঙালী মুসলিম সম্ভ্রান্ত পরিবারে জন্মগ্রহণ করেন। তার চাচা তাকে অত্যন্ত ভালোবাসতেন। তিনি আদর করে তাকে "আমার বাগানের গোলাপ" বলে ডাকতেন। একসময় তার চাচার ছাত্রদের বিশেষ করে পারদর্শী শিক্ষার্থী যারা ছিল তাদেরকে শিক্ষা দেওয়ার দায়িত্ব তার ওপর অর্পণ করেছিলেন। সৈয়দ  গোলামুর রহমান তার আধ্যাত্মিক যাত্রার অংশ হিসাবে বনে একা ঘুরে মহান স্রষ্টার সৃষ্টি-রহস্য অবলোকনে সময় কাটিয়েছেন। ১৯১৪ সালের দিকে তিনি ধ্যানের অবস্থায় প্রবেশ করেন এবং বিরল অনুষ্ঠান ব্যতীত কথা বলা বন্ধ করে দেন, এইভাবে তিনি মগদুব পীর হিসাবে পরিচিত হন।  ১৯২৮ সালে তিনি তার পিতার বাড়ি থেকে নিজের বাড়িতে চলে আসেন। এখানে এসে তিনি শিষ্যদের কর্ম পথনির্দেশনা এবং তার চার পুত্রের জীবন গড়ার দায়িত্বভার গ্রহণ করেন।   সৈয়দ আহমদ উল্লাহর উত্তরাধিকার  জার্মান পণ্ডিত হ্যান্স হার্ডারের মতে,   আরও দেখুন  আব্দুল কাদের জিলানী  দক্ষিণ এশিয়ার সুফিগণের তালিকা  তথ্যসূত্র  বহিঃসংযোগ    বিষয়শ্রেণী:১৮৬৫-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:চট্টগ্রাম জেলার সুফি সাধক বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:১৯শ শতাব্দীর বাঙালি বিষয়শ্রেণী:মুসলিম ধর্মতত্ত্ববিদ বিষয়শ্রেণী:সুফি তরিকার প্রতিষ্ঠাতা বিষয়শ্রেণী:সুফি ধর্মীয় নেতা বিষয়শ্রেণী:মাইজভান্ডারী তরিকা বিষয়শ্রেণী:ভারতীয় সুফি বিষয়শ্রেণী:ভারতীয় ধর্মীয় নেতা বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:হানাফী ব্যক্তি বিষয়শ্রেণী:১৮২৬-এ জন্ম বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি আলেম
ইন্ডিয়ান প্রিমিয়ার লিগের ২০১৩ সিজন, সংক্ষেপে আইপিএল ৬ বা পেপসি আইপিএল ২০১৩ নামে পরিচিত। এটি ছিল আইপিএলের ষষ্ঠ আসর। ২০০৭ সালে বোর্ড অফ কন্ট্রোল ফর ক্রিকেট ইন ইন্ডিয়া (বিসিসিআই) আসরটি পরিচালনা করে। টুর্নামেন্টে অংশ নিয়েছিল নয়টি দল। ৩ এপ্রিল শুরু হয় আসর, চলে ২৬ মে ২০১৩ সাল পর্যন্ত।  উদ্বোধনী অনুষ্ঠান হয় ২ এপ্রিল ২০১৩ তারিখে কলকাতার সল্টলেক স্টেডিয়ামে। পেপসিকোর টাইটেল স্পন্সর হিসেবে এটিই ছিল আইপিলের প্রথম আসর। কলকাতা নাইট রাইডার্স ছিল ডিফেন্ডিং চ্যাম্পিয়ন, দলটি 2012 মৌসুম জিতেছিল। এই আসর চলাকালে দিল্লি পুলিশ একটি স্পট ফিক্সিং এর কেস প্রকাশ করেছিল। সেই তথ্যের ভিত্তিতে রাজস্থান রয়্যালস এবং অন্য দলের তিনজন ক্রিকেটারকে গ্রেপ্তার করা হয়। ফাইনালে চেন্নাই সুপার কিংসকে ২৩ রানে হারিয়ে প্রথমবারের মতো টুর্নামেন্ট জিতে নেয় মুম্বাই ইন্ডিয়ান্স । আইপিএল এর এই আসরের ট্যাগলাইন ছিল স্যার দেখতে কা নয়ি! (শুধু দেখবেন না!)   তথ্যসূত্র  বিষয়শ্রেণী:২০১৩-এ ভারতীয় ক্রিকেট বিষয়শ্রেণী:ইন্ডিয়ান প্রিমিয়ার লিগ মৌসুম বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২০১৩ ইন্ডিয়ান প্রিমিয়ার লিগ   বহিঃসংযোগ    Official website  Tournament website on ESPN Cricinfo
শেখ মইনউদ্দিন একজন অবকাঠামো প্রকল্প পরিচালনা  বিশেষজ্ঞ যিনি বর্তমানে অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনূসের বিশেষ সহকারী হিসেবে দায়িত্ব পালন করছেন। তাকে ৫ মার্চ ২০২৫ সালে অন্তর্বর্তীকালীন সরকারে প্রতিমন্ত্রী পদমর্যাদায় সড়ক ও সেতু মন্ত্রণালয়ের দ্বায়িত্ব দেয়া হয়।   প্রাথমিক ও শিক্ষাজীবন  মইনউদ্দিন যুক্তরাষ্ট্রের লুইজিয়ানা বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক সম্পন্ন করেন ও  ক্যালিফোর্নিয়া স্টেট ইউনিভার্সিটি থেকে সিভিল ইঞ্জিনিয়ারিংয়ে স্নাতকোত্তর এবং ইউনিভার্সিটি অব ক্যালিফোর্নিয়া, লস অ্যাঞ্জেলেস (ইউসিএলএ) থেকে সিভিল ইঞ্জিনিয়ারিংয়ে পিএইচডি ডিগ্রি অর্জন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
এস এম এমদাদুল হক হলেন বাংলাদেশ সুপ্রীম কোর্টের আপিল বিভাগের একজন বিচারপতি।   প্রারম্ভিক জীবন  এমদাদুল হক ১৯৬৩ সালের ৭ নভেম্বর জন্মগ্রহণ করেন। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেছেন।   কর্মজীবন  এমদাদুল হক ১৯৯০ সালের ৭ অক্টোবর জেলা আদালতে আইনজীবী হিসেবে কাজ শুরু করেন।  ১৯৯২ সালের ২৬ নভেম্বর, এমদাদুল হক বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।  ২০০৪ সালের‌ ২৩ আগস্ট, এমদাদুল হক বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারপতি হিসাবে নিয়োগ পান। পরবর্তীতে ২৩ আগস্ট ২০০৬ সালে তিনি স্থায়ী বিচারক হিসেবে দায়িত্বপালন শুরু করেন।  এমদাদুল হক সহ অন্যান্য ১৮জন বিচারক হাইকোর্ট বিভাগের একটি রায়ের বিরোধিতা করেছিলেন, যা সরকারকে ১০ জন বিচারকের নিয়োগ নিশ্চিত করার নির্দেশ দিয়েছিল। রায়টি বিএনপি সরকার ২০০৮ সালের জুলাইয়ে অস্বীকার করেছিল।  ২০০৯ সালের ২৭ আগস্ট, এমদাদুল হক ও বিচারপতি এএফএম আবদুর রহমান ২০০১ সালে দায়ের করা একটি অস্ত্র মামলা থেকে সংসদ সদস্য জয়নাল হাজারীকে খালাস দেন।  ২০১০ সালের ডিসেম্বরে, এমদাদুল হক ও বিচারপতি মোঃ আশফাকুল ইসলাম "অলাভজনক প্রতিষ্ঠান হওয়ায় কর জমা দেওয়ার প্রয়োজন নেই" মর্মে গুলশান ক্লাবের করা একটি পিটিশনে জাতীয় রাজস্ব বোর্ডকে গুলশান ক্লাবের আয়কর দিতে হবে উল্লেখ করে একটি আদেশ জারি করেন  এমদাদুল হক ও বিচারপতি এস এম মজিবুর রহমান তালসারা দরবার শরীফ ডাকাতির মামলায় র‌্যাপিড অ্যাকশন ব্যাটালিয়নের সাত কর্মকর্তার বিরুদ্ধে ২০১৬ সালের আগস্টে বিচার প্রক্রিয়া শুরুর আদেশ জারি করেন।  এমদাদুল হক ও বিচারপতি ভীষ্মদেব চক্রবর্তী ২০২০ সালের ১৪ ডিসেম্বর, অভিযোগ সন্দেহাতীতভাবে প্রমাণিত না হওয়ায় ২০০২ সালে এক কিশোরীকে অপহরণ ও গণধর্ষণের অভিযোগে দায়ের করা মামলায় নেত্রকোনার নিম্ন আদালতের দেওয়া রায়ে মৃত্যুদণ্ডপ্রাপ্ত পাঁচজনকে বেকসুর খালাস প্রদান করেন।  ২০২৪ সালের ১২ আগস্ট রাষ্ট্রপতি মোহাম্মদ সাহাবুদ্দিন তাকে আপিল বিভাগের বিচারপতি হিসেবে নিয়োগ দেন এবং ২০২৪ সালের ১৩ আগস্ট তিনি শপথ পাঠ করেন।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৩-এ জন্ম বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি
থাম্ব|শুকনো আমের টুকরো আমচুর বা আমছুর পরিচিত খাবার। যা আমের পাউডার হিসাবেও বেশি পরিচিত। এটি শুকনো সবুজ আম বা কাঁচা কচি আম থেকে তৈরি এক ধরনের ফলের মশলা পাউডার এবং টক তরকারি রান্নার মশলা হিসাবে ব্যবহৃত হয়। ভারতে এর জনপ্রিয়তা অনেক। আমের ঋতুতে আমচুর টাটকা ফল থেকে তৈরি করা হয় এবং পুষ্টিগুণ বজায় থাকে।   প্রস্তুত প্রনালী  আমের ঋতুর শুরুর দিকেই অর্থাৎ যেই সময় আম কাঁচা থাকে, তখন তৈরির প্রক্রিয়া শুরু হয়। সবুজ আমের খোসা ছাড়িয়ে, পাতলা পাতলা করে কেটে নিয়ে রোদে শুকানো হয়। কাঁটা টুকরোগুলো বাদামী রঙের ও গাছের বাকলের মতো হালকা হয়ে গেলে গুঁড়ো করে সংরক্ষণ করতে হবে।  ব্যবহার  এটি মধুর মতো সুগন্ধযুক্ত এবং একটি টক স্বাদের স্বাদযুক্ত। এটা খাবারের অম্লতার বাড়ানোর জন্য প্রয়োজন, সবজি ভাজা, স্যুপ, মাংস রান্নাসহ নানা প্রকার তরকারিতে স্বাদ বাড়ানোর জন্য ব্যবহার করা হয়।   তথ্যসূত্র   বিষয়শ্রেণী:আম বিষয়শ্রেণী:উত্তর ভারতীয় রন্ধনশৈলী বিষয়শ্রেণী:মসলা বিষয়শ্রেণী:টক খাবার
চাপুরি ভারতের পশ্চিমবঙ্গ রাজ্যের পুরুলিয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চাপুরি শহরের জনসংখ্যা হল ৭২৪২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে চাপুরি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পুরুলিয়া জেলার শহর ও নগর
ডান|থাম্ব|315x315px|The Creation of Light(আলোর সৃষ্টি), by Gustave Doré অন্ধকার বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে।   যখন আলো অথবা অন্ধকার যে কোন একটি প্রধান্য বিস্তার করে তখন মানুষ রঙ পৃথক করতে পারে না।    বৈজ্ঞানিক ব্যাখ্যা   ডান|থাম্ব|চিত্রটির দিকে কিছুক্ষণ স্থির দৃষ্টিতে তাকিয়ে থাকুন, তারপর অন্য কোথাও তাকান। বিপরীত রঙের প্রতিবিম্ব দেখতে পাবেন।   পদার্থবিদ্যায়  পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরও তথ্য পেতে  রঙ বিষয়টি দেখুন। .   প্রযুক্তিতে  একটি আদর্শ ২৪-বিট কম্পিউটার মনিটরের একটি বিন্দুর রঙ RGB( Red= লাল, Green=সবুজ, Blue=নীল) মান দ্বারা সংজ্ঞায়িত করা থাকে সেগুলোর প্রতিটির মান ০-২৫৫। যখন একটি পিক্সেল থেকে লাল, সবুজ এবং নীল উপাদান গুলো দূরীভূত করা(২৫৫,২৫৫,২৫৫) হয় তখন পিক্সেলটি সাদা দেখায়, যখন ঐ তিনটি উপাদান দূরীভূত করা হয় না ( ০,০,০) তখন পিক্সেল্টি কালো দেখায়।   সাহিত্যে  সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রূপে প্রকাশ করা হয়।   ভাষায়  বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।   বহিঃসংযোগ    Demonstrations of Color Perception and the Importance of Contours, Handbook for Teaching Introductory Psychology  "Photon-Driven Localization: How Materials Really Absorb Light"   অভ্যান্তরীন সংযোগসমূহ           প্রতীক পাপ অপরাধ বিষয়শ্রেণী:অন্ধত্ব
চন্দ্রেশ কুমারী কাটোচ ( : ১ ফেব্রুয়ারি ১৯৪৪) হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেস দলের সদস্য। তিনি ভারতের কেন্দ্রীয় সরকারের একজন প্রাক্তন সংস্কৃতি মন্ত্রী। তিনি লোকসভার (নিম্নকক্ষের) সংসদ সদস্য ছিলেন, যিনি যোধপুর আসনের প্রতিনিধিত্ব করেছিলেন।   ২৮শে অক্টোবর ২০১২ তারিখে ভারত সরকারের মন্ত্রীপরিষদ মন্ত্রী হিসেবে শপথ গ্রহণ করেন কাটোচ এবং সংস্কৃতি মন্ত্রণালয়ের দায়িত্ব পান। Jodhpur`s Chandresh Kumari inducted in Cabinet তিনি যোধপুরের মহারাজা হনবন্ত সিং এবং মহারাণী কৃষ্ণা কুমারীর কন্যা এবং হিমাচল প্রদেশের রাজা আদিত্য দেব চাঁদ কাটোচের সাথে কাংড়ার রাজপরিবারে বিবাহিত। Royal Kangra / Present Family and their Businesses  তিনি ২০১৪ সালের ভারতীয় সাধারণ নির্বাচনে প্রতিদ্বন্দ্বিতা করেছিলেন কিন্তু হেরে যান।    তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশ বিধানসভার সদস্য ১৯৮২-১৯৮৫ বিষয়শ্রেণী:হিমাচল প্রদেশ বিধানসভার সদস্য ১৯৭২-১৯৭৭ বিষয়শ্রেণী:রাজ্যসভার নারী সদস্য বিষয়শ্রেণী:লোকসভার নারী সদস্য বিষয়শ্রেণী:রাজপুত রাজকুমারী বিষয়শ্রেণী:ভারতীয় মন্ত্রিসভার নারী সদস্য বিষয়শ্রেণী:ভারতের রাজ্য মন্ত্রিপরিষদের নারী মন্ত্রী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:হিমাচল প্রদেশ বিধানসভার নারী সদস্য বিষয়শ্রেণী:হিমাচল প্রদেশের লোকসভা সদস্য বিষয়শ্রেণী:রাজস্থানের লোকসভা সদস্য বিষয়শ্রেণী:ভারতের মন্ত্রিসভা সদস্য বিষয়শ্রেণী:রাজস্থানের রাজনীতিতে নারী বিষয়শ্রেণী:হিমাচল প্রদেশের রাজ্যসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:যোধপুরের ব্যক্তি বিষয়শ্রেণী:ভারতের সংস্কৃতি মন্ত্রী বিষয়শ্রেণী:রাজস্থানের ভারতীয় জাতীয় কংগ্রেসের রাজনীতিবিদ
থাম্ব|ক্রাই ক্রাই () একটি রুশ প্রশাসনিক পারিভাষিক শব্দ যা দিয়ে রাশিয়ার ৮৩টি প্রদেশসদৃশ বিভাজনের মধ্যে ৯টিকে বোঝানো হয়। ব্যুৎপত্তিগতভাবে "ক্রাই" শব্দটি রুশ ক্রিয়া "ক্রোইত" (кроить) থেকে এসেছে, যার অর্থ কাটা। Etymology of the word   ঐতিহাসিকভাবে ক্রাই বলতে রাশিয়ার প্রান্তসীমায় অবস্থিত বিশাল অঞ্চলকে বোঝাতো। বর্তমানে "ক্রাই" শব্দটির ব্যবহার নিতান্তই ঐতিহ্যগত, কেননা কিছু ওবলাস্তও ক্রাইয়ের এই সংজ্ঞার মধ্যে পড়ে। তাছাড়া ক্রাই এবং ওবলাস্তের মধ্যে বর্তমানে আইনি কোন পার্থক্য নেই।   রাশিয়ার অন্যান্য বেশির ভাগ বিভাজনের মত ক্রাইগুলিও একাধিক জেলায় তথা রাইওন-এ বিভক্ত।   আরও দেখুন   রাশিয়ার ক্রাইসমূহ   তথ্যসূত্র   বিষয়শ্রেণী:রাশিয়ার প্রশাসনিক বিভাগ বিষয়শ্রেণী:রুশ শব্দ বিষয়শ্রেণী:দেশের প্রশাসনিক উপবিভাগের ধরন বিষয়শ্রেণী:রাশিয়ার প্রশাসনিক উপবিভাগ
ইউনিভেরসিতা দেইলি স্তুদি দি পাদোভা (; UNIPD) বা পাদোয়া বিশ্ববিদ্যালয় ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম Gymnasium Omnium Disciplinarum এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে।  সে সময়কার অন্য অনেক বিশ্ববিদ্যালয়ের মত পাদোয়া কোন রাজা বা রাজপুত্রের দাপ্তরিক চার্টারের মাধ্যমে গঠিত হয়নি, বরং তৎকালীন সামাজিক ও সাংস্কৃতিক পরিস্থিতির প্রেক্ষিতে এর প্রয়োজনীয়তা উপলব্ধি করে শিক্ষক-ছাত্ররা মিলেই এটি গঠন করেছিলেন। এজন্যই বিশ্ববিদ্যালয়টির মূলমন্ত্র রাখা হয়েছিল Universa Universis Patavina Libertas। চতুর্দশ শতকের কমিউন, পঞ্চদশ শতকে কারারেসিদের রাজত্ব এবং ১৬শ থেকে ঊনবিংশ শতক পর্যন্ত ভেনেশীয় রাজত্বের পুরো সময় জুড়েই উনিভেরসিতা দি পাদোয়া বিশেষ স্বাধীনতা ভোগ করেছিল।উনিভেরসিতা দি পাদোয়ার ইতিহাস , বিশ্ববিদ্যালয়টির দাপ্তরিক ওয়েবসাইট থেকে   তথ্যসূত্র   বিষয়শ্রেণী:ইতালির বিশ্ববিদ্যালয় বিষয়শ্রেণী:১৩শ শতাব্দীতে প্রতিষ্ঠিত শিক্ষাপ্রতিষ্ঠান
হা ইয়েন-সু (জন্ম ১০ অক্টোবর ১৯৯০; এছাড়াও ইয়ো ইয়েন-সু নামে পরিচিত) দক্ষিণ কোরীয় অভিনেত্রী।   চলচ্চিত্রের তালিকা    চলচ্চিত্র   বছর  শিরোনাম  ভূমিকা  সূত্র।  ২০১৩  ভেরি অরডিনারি কাপল  জু হায়ো-সিওন   ২০১৪  সানশওয়ার্স (স্বল্পদৈর্ঘ্য চলচ্চিত্র)  ইয়ো-রি   ২০১৯  রোজবাড  হংক জাং-মি (তরুণ)     তথ্যসূত্র    বহিঃসংযোগ   হা ইওন-সু  এ পি এল কে বিনোদন   বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী  বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী বিষয়শ্রেণী:বুসানের অভিনেত্রী